ກອງປະຊຸມສຳມະນາສົ່ງເສີມການລົງທຶນຢູ່ ອາເມລິກ
ຫວ່າງມໍ່ໆມານີ້, ທີ່ກອງປະຊຸມສຳມະນາສົ່ງເສີມການລົງທຶນຢູ່ ອາເມລິກາ ໄດ້ດຳເນີນໄປຢູ່ ວໍຊິງຕັນ, ທ່ານ ຫງວຽນຈີ໋ຢູ້ງ, ລັດຖະມົນຕີກະຊວງແຜນການ ແລະ ການລົງທຶນ ຫວຽດນາມ ໄດ້ແນະນຳໃຫ້ບັນດາວິສາຫະກິດ ແລະ ບັນດານັກລົງທຶນ ອາເມລິກາ ກ່ຽວກັບສິ່ງແວດລ້ອມ, ນະໂຍບາຍການລົງທຶນ, ບັນດາບຸລິມະສິດໃນການພັດທະນາເສດຖະກິດ ແລະ ການປະຕິຮູບຢູ່ ຫວຽດນາມ. ກ່າວຄຳເຫັນຕໍ່ໜ້າບັນດາວິສາຫະກິດ ອາເມລິກາ, ທ່ານ ລັດຖະມົນຕີ ຫງວຽນຈີ໋ຢູ້ງ ໃຫ້ຮູ້ວ່າ:
“ຫວຽດນາມ ມີຫຼາຍເງື່ອນໄຂທີ່ດີ ແລະ ມີທ່າແຮງຫຼາຍຢ່າງເມື່ອທຽບໃສ່ບັນດາປະເທດໃນພາກພື້ນ. ສຳຄັນກ່ວານັ້ນແມ່ນຄວາມມານະພະຍາຍາມປະຕິຮູບຂອງລັດຖະບານ ຫວຽດນາມ ໃນການປະຕິຮູບປັບປຸງສະພາບແວດລ້ອມແຫ່ງການລົງທຶນ, ການປະຕິຮູບບັນດາລະບຽບການບໍລິຫານ, ຫລຸດຜ່ອນບັນດາລາຍຈ່າຍ ແລະ ວັນເວລາຂອງບັນດາວິສາຫະກິດ ແລະ ການລົງທຶນເຂົ້າ ຫວຽດນາມ ແມ່ນມີບັນດາກົດລະບຽບຢ່າງຄົບຖ້ວນ, ກະຈ່າງແຈ້ງ ແລະ ຮັບປະກັນລັກສະນະເປັນປົກກະຕິຍາວນານ. ດ້ວຍພື້ນຖານການເມືອງໝັ້ນຄົງຄືຢູ່ ຫວຽດນາມ, ດ້ວຍທີ່ຕັ້ງບົດບາດໃຈກາງຢູ່ພາກພື້ນ ແລະ ບັນດາທ່າແຮງກ່ຽວກັບມະນຸດ, ພິເສດແມ່ນສັນຍາການຄ້າເຊິ່ງ ຫວຽດນາມ ໄດ້ລົງນາມ ຫຼື ພວມກະກຽມການລົງນາມ ຈະເປີດກາລະໂອກາດອັນໃຫຍ່ຫຼວງທີ່ສຸດໃຫ້ບັນດານັກລົງທຶນເວົ້າລວມ ແລະ ອາເມລິກາ ເວົ້າສະເພາະໃນໄລຍະຈະມາເຖິງ.”
(ແຫຼ່ງຄັດຈາກ VOV)